इस्राइली कार धमाका : लाल रंग की संदिग्ध बाइक मिली  
इस्राइल दूतावास की कार में हुए धमाके के संबंध में दिल्ली के लाडो सराय से संदिग्ध लाल रंग की बाइक बरामद हुई है। पुलिस बाइक से जुड़े सभी सुराग तलाश रही है।
इस्राइल दूतावास की कार में हुए धमाके के संबंध में दिल्ली के लाडो सराय से संदिग्ध लाल रंग की बाइक बरामद हुई है। पुलिस बाइक से जुड़े सभी सुराग तलाश रही है।
मंगलवार को केन्द्रीय गृहमंत्री पी चिदम्बरम ने इस्राइली दूतावास की कार में हुए धमाके में आरडीएक्स के इस्तेमाल से इनकार करते हुए कहा था कि कार से बम चिपकाने वाला कोई प्रशिक्षित व्यक्ति था, और यह एक आतंकवादी हमला है। उन्होंने कहा कि मोटरसाइकिल पर सवार होकर कार से बम चिपकाने वाला एक ही हमलावर था, और बम चिपकाने के चार-पांच सेकंड बाद ही धमाका हो गया। हमलावर की तलाश के लिए स्पेशल टीम बनाई गई है, जो सीसीटीवी फुटेज भी खंगाल रही है, लेकिन उसमें मोटरसाइकिल सवार अथवा उसकी नंबरप्लेट की कोई स्पष्ट तस्वीर नहीं है। चिदम्बरम के मुताबिक इस्राइली राजदूत की पत्नी उनका निशाना थी, इसलिए मानना होगा कि यह आतंकवादी हमला है, लेकिन इस वक्त हम किसी एक समूह पर अंगुली नहीं उठा सकते।

		Read more at: https://khabar.ndtv.com/news/show/chidambaram-on-car-blast-in-delhi-17792&cp